Na osnovu člana 43. Statuta Javne zdravstveno-nastavne ustanove Dom zdravlja „Dr Mustafa Šehović“ Tuzla, a u vezi sa članom 20 a. Zakona o radu („Službene novine Federacije BiH“, broj 26/16 i 89/18), člana 4. i članova 6.-17. Uredbe o postupku prijema u radni odnos u javnom sektoru u Tuzlanskom kantonu („Sl. novine Tuzlanskog kantona“, broj: 4/19, 4/20, 11/20 i 5/21.), te članova 13., 14. i 16.-29. Pravilnika o radu – I dio broj: 04-2315-1/2022. od 16.05.2022.godine, Pravilnika o radu – III dio (unutrašnja organizacija i sistematizacija radnih mjesta) broj: 04-5548-1/2022 od 24.10.2022.godine i Odluke o utvrđivanju potrebe i raspisivanju Javnog konkursa za prijem radnika u radni odnos na neodređeno vrijeme sa punim radnim vremenom uz obavezan probni rad u trajanju od 3 (tri) mjeseca, broj: 16-02-6567-1/23. od 23.11.2023. godine, direktor Ustanove dana 28.11.2023. godine raspisuje

**J A V N I K O N K U R S**

**za prijem radnika u radni odnos na neodređeno vrijeme sa punim radnim vremenom**

**uz obavezan probni rad u trajanju od 3 (tri) mjeseca**

1. Ordinirajući doktor - specijalista ginekologije i akušerstva u Odjeljenju dijagnostike – Služba zdravstvene zaštite žena i trudnica....................................................................................................................................................................... 1 izvršilac
2. Ordinirajući doktor - specijalista oftalmologije/specijalista oftalmologije i optometrije u Odjeljenju za očne bolesti - Specijalističko-konsultativna zdravstvena zaštita - Službe u zajednici i specijalističko- konsultativna zdravstvena zaštita.......................................................................................................................................................................... 1 izvršilac

**Kratak opis poslova za poziciju broj 1:**

Organizovanje rada i obezbjeđenje uslova za normalno odvijanje procesa rada: Učestvovanje u obezbjeđivanju uslova za rad u saradnji sa šefom odjeljenja; Horizontalno povezivanje; Vertikalno povezivanje zdravstvene zaštite.

Zdravstvena zaštita: - prvi ljekarski pregled; - ponovni ljekarski pregled; - obavljanje citološke dijagnostike; - prvi pregled u savjetovalištu za kontracepciju; - ponovni pregled u savjetovalištu za kontracepciju; - sistematski ginekološki pregled; - ljekarski pregled žene poslije porodjaja; - vrši ambulantne hirurške intervencije (dozvoljene prekide trudnoće; - učestvuje u radu komisije za odobravanje prekida trudnoće; - učešće u konzilijarnom pregledu; - pregled sa izdavanjem odgovarajućeg ljekarskog uvjerenja; - upućivanje na specijalistički konsultativni pregled; - digitorektalni pregled; - previjanje; - skidanje šavova ili kopči; - ginekološki pregled ženske djece do 15 godina; - ponovni ginekološki pregled ženske djece do 15 godina; - organizacioni sastanak (planiranje zdravstveno-vaspitnog rada); - zakazani ciljani razgovor (zdravstveno vaspitni rad); - tematski razgovori – pitanja i odgovori – (zdravstveno vaspitni rad); - rad sa grupom (zdravstveno-vaspitni rad); - zdravstveno predavanje; - analizira postignute rezultate rada; - rad u Kabinetu za ultrazvučnu dijagnostiku i Kabinetu za citološku dijagnostiku; - obavezno prijavljivanje nus pojava za sve vrste lijekova, uključujući i vakcine, radiološka kontrasna sredstva, herbalne proizvode, kao i kozmetička sredstva koja sadrže toksične sastojke (komponente žive i slično).

Rad na poboljšanju i mjerenju kvaliteta prema planu održavanja i poboljšanja sistema kvaliteta i sigurnosti, te mjerenje kvaliteta kliničkog rada (kliničke revizije, indikatori).

Edukacija i stručno usavršavanje: Učestvovanje u edukaciji radnika i osposobljavanju zdravstvenih radnika (mentorstvo ljekarima pripravnicima, volonterima i specijalizantima); Uvođenje u rad novih radnika; Učešće u planiranju i realizaciji istraživačkih projekata; Publiciranje stručnih i naučnih radova; Stalno lično stručno usavršavanje i kontinuiran rad na uvođenju i primjeni savremenih medicinskih dostignuća; - Učestvuje u provjeri radne osposobljenosti novih radnika; Uvodjenje u rad novih radnika prema programu rada.

Obavljanje i drugih poslova utvrđenih standardima, politikama i procedurama zdravstvene zaštite i poslova vezanih za dato radno mjesto, a po nalogu neposrednog rukovodioca.

**Kratak opis poslova za poziciju broj 2:**

Organizovanje rada i obezbjeđenje uslova za normalno odvijanje procesa rada: - učestvuje u obezbjeđivanju uslova za rad u saradnji sa šefom Odjeljenja; - horizontalno povezivanje; - vertikalno povezivanje zdravstvene zaštite.

Zdravstvena zaštita: - obavlja prve i ponovne ljekarske preglede; - ljekarski pregled u stanu pacijenta; - sistematski pregled; - sistematski pregled predškolske i školske djece; - skijaskopiju; - vrši određivanje refrakcionih grešaka i određivanje naočara; - keratometriju; - egzoftalmometriju; - tonometriju; - ispitivanje diplopija; - postavljanje indikacija za perimetriju; - ispitivanje poremećaja vida za boje; - vađenje stranih tijela sa vežnjače i rožnice; - obradu površnih rana; - sondiranje i ispiranje suznih kanala; - tuširanje vežnjače i kože kapaka; - aplikaciju lijeka; - davanje subkonjunktivalnih injekcija; - inciziju i kiretažu Majbomovih žlijezda; - odstranjivanje halaciona; - gonioskopiju; - tonografiju; - abraziju kod keratitisa i sideroze; - aplikaciju lijeka; - pregled fundusa biomikroskopom; - biomikroskopiju; - dijafanoskopiju; - previjanje; - usluge kod određivanja i primjene kontaktnih kornealnih leća; - određivanje probnog sočiva; - postavljanje probnog sočiva na rožnicu; - Burton ili fluoresceinski test na biomikroskopu; - određivanje refrakcije preko kontaktne leće; - određivanje definitivne kontaktne leće; - kontrolne preglede kontaktnih leća; - određivanje osjetljivosti rožnice esteziometrijom; - Širmerovu probu; - određivanje razrokosti kod djece; - ispitivanje motiliteta; - ispitivanje vidne oštrine kod razrokosti; - ispitivanje konvergencije; - ispitivanje binokularnog vida; - ispitivanje polja pogleda; - ispitivanje paraliza; - ispitivanje vidne oštrine kod nistagmusa; - ispitivanje funkcije mišića pokretača očne jabučice; - ispitivanje odnosa akomodacije i konvergencije; - postavlja indikacije za laser fotokoagulaciju; - postavlja indikacije za ultrazvučnu dijagnotiku; - upućuje pacijente na operacioni tretman; - radi u Kabinetu za kontaktna sočiva i glaukom; - vrši prijavljivanje nus pojava na sve vrste lijekova u skladu sa zakonom i podzakonskim aktima.

Rad na poboljšanju i mjerenju kvaliteta prema planu održavanja i poboljšanja sistema kvaliteta i sigurnosti, te mjerenje kvaliteta kliničkog rada (kliničke revizije, indikatori).

Edukacija i stručno usavršavanje: - učestvuje u osposobljavanju zdravstvenih radnika (mentorstvo ljekarima pripravnicima, volonterima i specijalizantima); - uvođenje u rad novih radnika; - učešće u planiranju i realizaciji istraživačkih projekata; - publiciranje stručnih i naučnih radova; - stalno lično stručno usavršavanje i kontinuiran rad na uvođenju i primjeni savremenih medicinskih dostignuća.

Obavlja i druge poslove utvrđene standardima, politikama i procedurama zdravstvene zaštite u skladu sa svojom profesijom i potrebama Odjeljenja i poslovima vezanim za dato radno mjesto iz svoje struke, a po nalogu neposrednog rukovodioca.

Kandidati treba da ispunjavaju **opšte, posebne uslove i ostale posebne uslove** Javnog konkursa:

**Za pozicije pod rednim brojem: 1. i 2.**

**Opšti uslovi:**

1. da su državljani Bosne i Hercegovine
2. da su stariji od 18 godina
3. da su zdravstveno sposobni za obavljanje poslova radnog mjesta na koje apliciraju

**Za poziciju pod rednim brojem 1.**

**Potrebno zvanje-zanimanje, smjer/stepen stručne spreme/radno iskustvo:**

* Stručno zvanje, zanimanje, smjer:doktor medicine
* Stepen stručne spreme:VSS VII stepen/integrirani I i II ciklus studija sa 360 bodova
* Radno iskustvo u struci:1 godina

**Posebni uslovi:**

* Specijalistički ispit iz ginekologije i akušerstva
* Stručni ispit u stručnom zvanju doktor medicine
* Važeća Licenca za samostalan rad izdata od nadležne ljekarske komore
* Poznavanje rada na računaru

**Ostali posebni uslovi:**

* Edukacija iz citologije
* Edukacija iz UZ dijagnostike

**Za poziciju pod rednim brojem 2.**

**Potrebno zvanje-zanimanje, stručna sprema i radno iskustvo, posebni uslovi i ostali posebni uslovi:**

* Stručno zvanje, zanimanje:doktor medicine
* Stepen stručne spreme:VSS VII stepen/ integrirani I i II ciklus studija sa 360 bodova
* Radno iskustvo u struci:1 godina/ili po položenom specijalističkom ispitu

**Posebni uslovi:**

* Specijalistički ispit iz oftalmologije/oftalmologije i optometrije
* Stručni ispit u stručnom zvanju doktor medicine
* Važeća Licenca za samostalan rad izdata od nadležne ljekarske komore
* Poznavanje rada na računaru

**Kandidati uz prijavu na Javni konkurs treba da dostave:**

1. Prijavni obrazac uredno popunjen i potpisan (preuzima se sa web stranice ustanove: [www.dztuzla.ba](http://www.dztuzla.ba) ili na recepciji Ustanove - Uprava)
2. Izvod iz matične knjige rođenih
3. Uvjerenje o državljanstvu
4. PBA-1 ili PBA-3 obrazac
5. Dokaz o završenom obrazovanju:

 Diploma o završenom medicinskom fakultetu za zvanje doktor medicine VSS VII stepen ili

 Diploma o završenom integriranom I i II ciklusu studija sa 360 bodova za zvanje doktor medicine i Dodatak diplomi o

 završenom integriranom I i II ciklusu studija sa 360 bodova za zvanje doktor medicine.

1. Uvjerenje o položenom stručnom ispitu u zvanju doktor medicine
2. Uvjerenje o položenom specijalističkom ispitu
3. Važeću Licencu za samostalan rad u zvanju specijaliste, izdatu od nadležne Ljekarske komore
4. Dokaz o poznavanju rada na računaru: Certifikat/Uvjerenje/Diploma i slično o stečenom znanju nakon provedene edukacije (kursa, tečaja i sl.)

Napomena: Kao dokaz o poznavanju rada na računaru neće se uzimati u obzir dokaz o položenom predmetu iz informatike i sl. tokom školovanja.

1. Za poziciju pod rednim brojem 1.
* Dokaz o završenoj edukaciji iz Citologije i
* Dokaz o završenoj edukaciji iz UZ dijagnostike

(Na Javni konkurs se mogu javiti i kandidati koji ne posjeduju edukacije navedene u tački 10., a na koje će biti upućeni u toku trajanja radnog odnosa u roku koji im odredi direktor Ustanove).

**11. Radi bodovanja i rangiranja kandidata u skladu sa Pravilnikom o radu – I dio, kandidati uz prijavu treba da dostave sljedeću dokumentaciju:**

1. Uvjerenje sa prosjekom ocjena ostvarenih tokom studija (dodiplomski, odnosno integrisani I i II ciklus studija)
2. Dokaz o radnom iskustvu u struci na istim ili sličnim poslovima na koje kandidat aplicira:
* za poziciju 1. u trajanju od najmanje 1 godine
* za poziciju 2. u trajanju od najmanje jedne godine ili po položenom specijalističkom ispitu
1. Kandidati koji se nalaze na evidenciji nezaposlenih lica Službe za zapošljavanje radi bodovanja mogu da dostave uvjerenje ove Službe da se vode na evidenciji nezaposlenih lica i o vremenu provedenom na evidenciji nezaposlenih lica nakon sticanja stručne spreme koja se traži Javnim konkursom.
2. Kandidati mogu dostaviti dokumentaciju kojom se dokazuju prava prema Zakonu o dopunskim pravima branitelja i članova njihovih obitelji Tuzlanskog kantona **na osnovu koje će ostvariti prednost pri zapošljavanju nad ostalim kandidatima pod uslovom, kada imaju isti broj bodova** po prethodno obavljenom bodovanju, po osnovu posebnih uslova i bodova ostvarenih na provjeri znanja, radnih i stručnih sposobnosti i vještina, putem testiranja, praktičnog rada i intervjua.

Kandidati su obavezni dostaviti dokumentaciju navedenu u tački 11. pod: a) i b).

Kandidati koji ne dostave dokumentaciju navedenu u tački 11. pod c) neće biti bodovani po tom osnovu.

Kandidati koje ne dostave dokaz u tački 11. pod d) ne ostvaruju pravo na razmatranje prednosti pri zapošljavanju nad ostalim kandidatima pod uslovom da imaju isti broj bodova po prethodno obavljenom bodovanju, po osnovu posebnih uslova i bodova ostvarenih na provjeri znanja, radnih i stručnih sposobnosti i vještina, putem testiranja i intervjua.

**Svi dokumenti koji se dostavljaju uz prijavu na Javni konkurs moraju biti u originalu ili ovjerenoj kopiji.**

**Kandidati se mole da ne dostavljaju dokumente koji nisu traženi Javnim konkursom.**

**Napomena:** Izabrani kandidati će biti u obavezi da **prije prijema u radni odnos**, odnosno prije potpisivanja Ugovora o radu dostave:

* Ljekarsko uvjerenje kao dokaz da zdravstveno stanje i psihofizičke sposobnosti izabranog kandidata odgovaraju uslovima radnog mjesta za koje je Javni konkurs raspisan;
* Uvjerenje o nevođenju krivičnog postupka, ne starije od datuma izlaska Javnog konkursa.

Javni konkurs ostaje otvoren 8 dana od dana objavljivanja, a rok za podnošenje prijava počinje teći narednog radnog dana od dana njegovog objavljivanja u dnevnom listu.

**Urednom prijavom na Javni konkurs smatra se uredno popunjen PRIJAVNI OBRAZAC.**

**Potpunom prijavom smatra se prijava uz koju su kandidati dostavili sve dokaze o ispunjavanju općih, posebnih i ostalih posebnih uslova i ostale dokumentacije koja se traži Javnim konkursom.**

**Blagovremenom prijavom na Javni konkurs smatra se prijava koja je podnesena u roku koji je određen u Javnom konkursu.**

Ispunjavanje uslova utvrđenih Javnim konkursom računa se sa danom predaje prijave.

Po zatvaranju Javnog konkursa Komisija za provođenje procedure prijema u radni odnos (u daljem tekstu: Komisija) će prema dostavljenoj dokumentaciji izvršiti klasifikaciju kandidata.

Neblagovremene, nepotpune i neuredne prijave na Javni konkurs, Komisija će odbaciti zaključkom.

Komisija će u pisanoj formi zaključkom obavijestiti kandidate koji nisu dostavili urednu, potpunu i blagovremenu dokumentaciju.

Kandidati koji nisu dostavili urednu, potpunu i blagovremenu dokumentaciju, ne mogu učestvovati u daljnjoj konkursnoj proceduri.

Sa kandidatima koji ispunjavaju uslove Javnog konkursa i čije prijave budu uredne, potpune i blagovremene obavit će se provjera znanja, radnih i stručnih sposobnosti i vještina putem pismenog testa i intervjua.

Komisija će pismenim putem pozvati kandidate na provjeru znanja, radnih i stručnih sposobnosti i vještina **putem pismenog testa.**

Kandidati koji na pismenom testiranju za poziciju ostvare najmanje 70% od ukupnog broja bodova stiču pravo da:

* pristupe intervju-u, koji ima za cilj procjenu profesionalnih karakteristika, iskazanih sposobnosti i kompetencija za radno mjesto na koje se kandidat prijavio.

Kandidati koji na pismenom testiranju ostvare manje od 70% od ukupnog broja bodova isključuju se iz dalje procedure prijema u radni odnos.

Komisija će izvršiti bodovanje kandidata, te sačiniti rang listu uspješnih kandidata i istu istaknuti na Oglasnoj ploči Ustanove.

Izvještaj o provedenom postupku i rang listu uspješnih kandidata Komisija će dostaviti direktoru Ustanove, koji će donijeti odluku o izboru kandidata sa liste uspješnih kandidata.

**Dokumentaciju dostavljenu uz prijavu na Javni konkurs Ustanova neće vraćati kandidatima.**

Prijave na Javni konkurs dostaviti u zatvorenim kovertama putem pošte na adresu:

**Javna zdravstveno-nastavna ustanova**

**Dom zdravlja „Dr Mustafa Šehović“ Tuzla**

**75000 T U Z L A**

**Ul. Albina i Franje Herljevića broj 1**

**KOMISIJI ZA PROVOĐENJE PROCEDURE PRIJEMA U RADNI ODNOS**

**“Prijava na Javni konkurs za prijem u radni odnos**

**/OBAVEZNO NAVESTI POZICIJU/\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_“**

**sa naznakom „NE OTVARATI“**

**NAPOMENA:** Prijave na Javni konkurs dostavljene u zatvorenim kovertama, na kojima nije navedena pozicija

na koju kandidat aplicira, neće biti uzete u razmatranje.

 DIREKTOR,

 s.r., Prim.prof.dr.sc. Samir Mačković